**Change.org**|  |
| **Pavadinimas** | Change.org |
| **Savininkas** | Ben Rattray |
| **Kūrėjas** | Ben Rattray |
| **Komercinė?** | taip |
| **Paskirtis** | parašų po peticijomis rinkimas |
| **Registracija** | peržiūrai – nebūtina; peticijų kūrimui bei pasirašymui būtina |

**Change.org** – peticijų tinklalapis, įkurtas ir tvarkomas JAV firmos „Change.org, Inc.". Tai nėra pelno nesiekianti organizacija, pagal JAV skirstymą tai yra B tipo korporacija. Svetainė skelbia savo tikslu „sudaryti žmonėms galimybę įgyvendinti pokyčius, kuriuos jie nori matyti". Populiarios temos yra žmogaus teisės, išsilavinimas, aplinkos apsauga, medicina.

Tinklapyje galima sukurti norimą peticijos tekstą, nurodyti atsakingus asmenis bei rinkti parašus. Svetainę per metus aplanko apie 100 milijonų lankytojų. Tinklalapis panaudojamas ne vien parašams rinkti, bet ir rėmėjams, bendraminčiams rasti. Nuo 2013 m. atsakingi žmonės, kuriems (ar prieš kuriuos) renkami parašai prisiregistravę svetainėje gali matyti visas su jais susijusias peticijas bei į jas atsakyti.

Peticijos pasirašymo metu reikalingas veikiantis e-pašto adresas, kuris išsaugomas, todėl parašai nėra visiškai anoniminiai. Iš kitos pusės, nesunku susikurti ir daugiau nei vieną tokį adresą, o kitų tapatybės patikrinimų pasirašymo metu nėra.

Peticijų veiksmingumas
----------------------

Nors daugelį parašų surinkusios peticijos tampa žinomos, jų ne visada paisoma. Pavyzdžiui, 500 000 parašų surinko Rusijos peticija siekianti uždrausti iš Europos įvežtų maisto produktų (kuriems taikomos sankcijos) naikinimą, juos privalomai perduodant tiems, kam Rusijoje maisto trūksta. Produktų naikinimo tvarka nepasikeitė. Tačiau taip pat teigiama, jog maždaug kas valandą viena ar kita peticija pasiekia savo tikslą – vien toje pačioje Rusijoje tai įvyksta beveik kasdien.

Finansavimas
------------

Svetainę remia Amnesty International, Humane Society, ONE, Oxfam kurios pateikia joje savo peticijas. Svetinė taip pat parduoda turimus E-pašto adresus norinties siuntinėti reklamą, tačiau tik jei adreso savininkas su tuo sutinka.. 2012 metais Change.org turėjo apie 150 darbuotojų, ir jos metinė apyvarta siekė 15 milijonų dolerių.

Istorija
--------

Svetainė įkurta 2007 m. 2012 metais tai buvo greičiausiai auganti svetainė, turinti 10 milijonų naudotojų bei sulaukianti apie 500 naujų peticijų per dieną. Prieš serverį buvo rengiamos DOS atakos iš Kinijos. Svetainę taip pat bandė drausti kai kurie JAV universitetai, dėl su mokesčiais už mokslą susijusių peticijų.. Visa tai kylančio populiarumo nesustabdė. 2012 metais Change.org įkūrėjas Ben Rattray priskirtas 100 įtakingiausių pasaulio žmonių.

Peticijų pavyzdžiai
-------------------

2012 m. Philip Matesanz, Vokietijos studentas, pareikalavo leisti YouTube naudotojams išsaugoti kompiuteryje norimus tinklalapio video įrašus, vėlesniam asmeniniam žiūrėjimui. Peticija surinko 4,3 milijono parašų..

2014 m. buvo paskelbta peticija, kuria siekta išgelbėti antį mirtinai užpuolusį šunį. Peticija surinko 540 000 parašų. Šuo buvo paliktas gyvas.

2016 m. rinkimų metu prieš Donald Trump nukreipta peticija surinko apie 4,9 milijono parašų. Tuo metu tai buvo daugiausia parašų surinkusi peticija.

2016 m. apie milijoną parašų surinko Prancūzijos peticija prieš dirbančiųjų teises sumažinančius darbo teisės įstatymų pakeitimus, žinomus kaip El Khomri įstatymas.

2017 m. Ruta Bloshtein šiame tinklalapyje surinko 39 000 parašų atsisakyti žydų kapinėse pastatytų Vilniaus sporto rūmų renovacijos.

Šaltiniai
---------

1. ↑  „Change.org". B Corporation. Suarchyvuotas originalas 2019-01-07. Nuoroda tikrinta 2016-11-13.
2. ↑  Sönke Hilbrans und Prof. Dr. Peter Wedde: Der BigBrotherAward 2016 in der Kategorie Wirtschaft geht an die Kampagnenplattform Change.org, *Digitalcourage*, 2016-04-26
3. ↑  „Change.org". B Corporation. Suarchyvuotas originalas 2019-01-07. Nuoroda tikrinta 2016-11-13.
4. ↑  Farr, Christina (2013-05-17). „Change.org CEO shows how online petitions change the face of health care (Q&A)". *VentureBeat*. Nuoroda tikrinta 2013-10-03.
5. ↑  „Change.Org Social Platform Hits 100 Million Users". Change.org. Nuoroda tikrinta 2015-06-23.
6. ↑  Почему не надо подписывать петиции на Change. Org
7. ↑  Отменить Указ об уничтожении еды, принять закон о безвозмездной передаче продуктов и товаров народного потребления нуждающимся категориям граждан России (peticija)
8. ↑
9. ↑  Alter, Jonthan. „For Change.org, a Better World Is Clicks Away". Bloomberg.
10. ↑
11. ↑  *Only at your election and if you specifically consent* –
12. ↑  venturebeat.com
13. ↑  Gonzalez, Nick (February 7, 2007). „Social Networking For Change(.org)". TechCrunch.
14. ↑  Branigan, Tania (2011 m. balandžio 20 d). „Ai Weiwei campaign website 'victim of Chinese hackers'". *The Guardian*. London. `{{cite news}}`: Patikrinkite date reikšmes: `|date=` (pagalba)
15. ↑  Levy, Josh (February 3, 2012). „Arizona State Censors Change.org". *The Huffington Post*.
16. ↑  time.com Archyvuota kopija 2013-08-25 iš Wayback Machine projekto.
17. ↑
18. ↑  Crockett, Ashley; Suriani, Mike (2015-01-30). „Beau the dog and owner reunited". WREG. Nuoroda tikrinta 2015-09-30.
19. ↑  Mele, Christopher (2016-12-28). „Online Petitions Take Citizen Participation to New Levels. But Do They Work?". *The New York Times*. Nuoroda tikrinta 2016-12-29.
20. ↑  Économie (2016-03-07). „1,1 million de signatures pour la pétition contre la loi El Khomri - Le Point". Lepoint.fr. Nuoroda tikrinta 2016-11-13.
21. ↑